Strandgaten (Bergen)

Strandgaten er en gate i Bergen sentrum, vest for Vågen. Den starter ved Torgallmenningen og følger den østre kystlinjen til Nordnes. Navnet er gammelt og ble stadfestet i 1857. Selve gateløpet er gammelt, og byleksikonet nevner bebyggelse langs gateløpet i forbindelse med brannen i 1489. Tradisjonelt var den nordre delen av gaten dominert av sjøfolk og håndverkere, mens den sørlige delen (nærmest sentrum) var dominert av velstående borgere. Holbergsallmenningen ble anlagt på tvers av Strandgaten i 1702. På 1800-tallet ble den beskrevet som Norges travleste forretningsgate.
Den østlige delen av gaten er en vanlig toveis gate, mens de tre aller østligste kvartalene er enveiskjørt (2012). Mellom Holbergsallmenningen og Østre Murallmenningen er gaten en gågate, hvor kun vareleveranser, fotgjengere og syklister er tillatt. Den vestlige gaten er enveiskjørt fra Nordnes til gågatens begynnelse. Gatens samlede lengde er ca. 1,2 km.
Gateløp og bebyggelse er preget av at bygninger mellom Torgallmenningen og Muren er bygd og innregulert etter bybrannen i 1916, mens den fra Holbergsalmenningen og ut bærer preg av gjenoppbyggingen etter eksplosjonen på Vågen våren 1944 og nybygg fra etterkrigstiden. 

Gågate-delen følger et eldre gateløp, med hus fra tidligere tider og spor av bygningsrester fra Hansa-tiden, ispedt nyere bygg, ettersom strøket har vært berørt av flere bybranner, sist i 1916.Bybrannen i 1916

Nykirken ligger midtveis i gaten. Der ble Edvard Grieg døpt. Han vokste opp i Strandgaten 208 (som den gang var nummer 152).I Edvard Griegs fotspor

Ved Holbergsallmenningen fantes deler av huset Ludvig Holberg vokste opp i. Litt av kjellermuren er det eneste som står igjen.«Holbergkjelleren», ''Bergen byleksikon Svaneapoteket har holdt til i Strandgaten siden etableringen. I hjørnehuset med svanen vokste brødrene Knud, Georg Andreas og Ole Bull opp.https://nbl.snl.no/Georg_Andreas_Bull I 2024 flyttet Svaneapoteket imidlertid tvers over gaten til adressen Strandgaten 9.

Under andre verdenskrig hadde tekstilrasjoneringskontoret lokaler i Døsvigs eiendom Strandgaten 11, mens skotøysrasjoneringskontoret var i Hans Iversens bygg i Strandgaten 12, og metallrasjoneringskontoret holdt til i Wallendahls eiendom ut mot Strandkaien.Forsyningsnevden i 1946, mappe 1992/1956, A-0155 arkivet etter finansrådmannen, Bergen byarkiv

 Referanser 

 Eksterne lenker 


Kategori:Veier i Bergen
Kategori:Bergenhus